CELEX: C2007/117/27
Language: sl
Date: 2007-05-26 00:00:00
Title: Zadeva C-150/07: Tožba, vložena 15. marca 2007 – Komisija Evropskih skupnosti proti Portugalski republiki

26.5.2007   
            
            
               SL
            
            
               Uradni list Evropske unije
            
            
               C 117/17
            
         Tožba, vložena 15. marca 2007 – Komisija Evropskih skupnosti proti Portugalski republiki
   (Zadeva C-150/07)
   (2007/C 117/27)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: G. Wilms in M. Afonso, zastopnika)
   
      Tožena stranka: Portugalska republika
   Predlogi tožeče stranke:
   
               —
            
            
               Razglasi naj se, da Portugalska republika s tem, da je Komisiji zavrnila plačilo zamudnih obresti zaradi prepoznega plačila lastnih sredstev v postopku ATA in da ni spremenila nacionalne prakse na področju knjiženja lastnih sredstev v tem postopku, ni izpolnila obveznosti iz členov 2, 6(2), 9, 10 in 11 Uredbe (EGS) št. 1552/89 (1);
            
         
               —
            
            
               Portugalski republiki naj se naloži plačilo stroškov.
            
         Tožbeni razlogi in bistvene trditve
   Ko so bili 21. februarja 1992 po uradni dolžnosti določeni zneski zadevnih carinskih obveznosti, teh zneskov niso formalno izpodbijali niti dolžniki niti poroki, in njihovo plačilo je bilo zagotovljeno v smislu člena 6(1) Konvencije ATA. Pogoji za knjiženje carin na račun A so bili torej izpolnjeni.
   Zadevni zneski bi morali biti preneseni na račun A in dani na razpolago proračunu Skupnosti v rokih, določenih v Uredbi št. 1552/89. Ker so portugalski organi te zneske prepozno vknjižili na račun iz člena 9(1) Uredbe 1552/89, dolgujejo zamudne obresti, izračunane v smislu člena 11 te uredbe, od 31. maja 2000 pa v smislu člena 11 Uredbe št. 1150/2000 (2). Poleg tega bi morali portugalski organi uskladiti nacionalno prakso z ureditvijo Skupnosti glede obravnave vseh podobnih primerov s področja Konvencije ATA.
   
      (1)  Uredba Sveta (EGS, Euratom) št. 1552/89 z dne 29. maja 1989 o izvajanju Sklepa št. 88/376/EGS, Euratom o sistemu virov lastnih sredstev Skupnosti (UL L 155, str. 1).
   
      (2)  Uredba Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti (UL L 130, str. 1).